Un tânăr de 22 de ani și o femeie de 43 de ani, mama acestuia, sunt bănuiți că în perioada 16 noiembrie 2023 - 7 februarie 2024 ar fi determinat o tânără de 28 de ani, din județul Caraș-Severin, să practice prostituţia. Banii astfel obţinuți, aproximativ 35.000 de lei și 215 euro, au fost însușiți de tânăr și mama acestuia.
Cei doi au fost reținuți pentru proxenetism și complicitate la proxenetism în formă continuată (65 de acte materiale).
Vineri, vor fi prezentați Parchetului de pe lângă Judecătoria Craiova.
(sursa: Mediafax)